b'\n_START_ARTICLE_\nEMA 2003\n_START_PARAGRAPH_\nEMA 2003 je potekala 15. februarja 2003 na ljubljanskem Gospodarskem razstavi\xc5\xa1\xc4\x8du. Prireditev sta vodila Mi\xc5\xa1a Molk in Peter Poles. O zmagovalcu se je odlo\xc4\x8dalo v dveh krogih glasovanja. Kot gostja je nastopila latvijska pevka Marie N., ki je leta 2002 na Pesmi Evrovizije prinesla prvo zmago Latviji s pesmijo I Wanna, Natalija Verboten, Monika Pu\xc4\x8delj, Manca Izmajlova in Anika Horvat pa so zapele ven\xc4\x8dek evrovizijskih uspe\xc5\xa1nic._NEWLINE_Zmagala je Karmen Stavec s pesmijo Lep poletni dan, ki je bila na izboru za Pesem Evrovizije v Rigi zapeta v angle\xc5\xa1\xc4\x8dini pod naslovom Nanana.'